હોટલ, રેસ્ટોરન્ટ, ફરસાણ શોપ, ડેરીફાર્મ, જયુસ પાર્લર, આઈસ્ક્રીમ પાર્લર અને ખાદ્ય સામગ્રીનાં વેચાણકર્તાઓને ત્યાં કડક ચેકિંગ હાથ ધરવા ફુડ શાખાને સુચના: શાકમાર્કેટ અને હોકર્સ ઝોનમાં પ્લાસ્ટીકનો ઉપયોગ થતો હોવાનું માલુમ પડશે તો થડાની ફાળવણી કે રજીસ્ટ્રેશન કરાશે કેન્સલ રાજકોટમાં પ્લાસ્ટીકનાં વેચાણ સંગ્રહ અને ઉપયોગ કરવા પર પ્રતિબંધ હોવા છતાં પ્લાસ્ટીકનો બેસુમાર ઉપયોગ થતો હોવાની વાત ધ્યાને આવતા મ્યુનિસિપલ કમિશનર ઉદિત અગ્રવાલે પ્રતિબંધિત પ્લાસ્ટીક વાપરતી હોટલ, રેસ્ટોરન્ટ, ફરસાણ શોપ, ડેરી ફાર્મ, જયુસ પાર્લર, આઈસ્ક્રીમ પાર્લર તથા અન્ય ખાદ્ય સામગ્રીઓનું વેચાણ કરતાઓને ત્યાં કડક ચેકિંગ કરવા શાખાને આદેશ આપ્યો છે.
સિંગલ યુઝ પ્લાસ્ટીક વાપરનાર હોટલ-રેસ્ટોરન્ટનાં ફુડ લાયસન્સ રદ કરાશે: મ્યુનિ.કમિશનર